
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης 1.500 μ 2 στη θέση Βίδι κοιν. Εκκλη¬ 
σιών Ν. Πρέβεζας.. 1 

Κήρυξη αναδασωτέας έκτασης 3.450 μ 2 στη θέση Φτέρη κοιν. Ρι¬ 
ζών Ν. Πρέβεζας.. 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως για απαλλοτρίωση 
ακινήτων προς κατασκευή των προσβάσεων της γέφυρας του 
δρόμου Μοίρες - Πόμπια Ν. Ηρακλείου. 3 

Ανακοίνωση γενομένης Παρακατάθεσης αποζημίωσης γαιών, κτι- 
σμάτων κ.λπ. κατά τη διάνοιξη της οδού σύνδεσης του νέου Αε- 
ρολιμένος Παραδείσιου Ρόδου με ανατολικές ακτές νήσου Ρόδου. 4 

ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

Ειδοποίηση για την παρακατάθεση αποζημιώσεως από την αναγκα¬ 
στική απαλλοτρίωση οικοπεδικού τμήματος στην πόλη Θεσσαλο¬ 


νίκης.... 5 

Ανακοίνωση παρακαταθέσεως αποζημιώσεως προσκυρωθείσης 
εκτάσεως στα Ιωάννινα. 6 


Διορθώσεις σφαλμάτων 

Διόρθωση σφάλματος στο από 30.9.91 Π.Δ. «έγκριση πραγματο¬ 
ποίησης μεταφοράς συντελεστή δόμησης σε ακίνητο που βρίσκε¬ 
ται εντός του ρυμοτομικού σχεδίου Δήμου Περιστεριού (Ν. Αττι¬ 
κής)». 7 

Διόρθωση σφάλματος στο από 31.12.91 Π.Δ. «έγκριση πραγματο¬ 
ποίησης μεταφοράς συντελεστή δόμησης σε ακίνητο που βρίσκε¬ 
ται εντός του ρυμοτομικού σχεδίου Δήμου Γλυφάδας». 8 


» Διόρθωση σφάλματος στο από 30.9.91 Π.Δ. «Καθορισμός Ζώνης 
οικισμού Ελέγχου, κατωτάτου ορίου κατάτμησης και λοιπών 
όρων και περιορισμών δόμησης στην εκτός εγκεκριμένου ρυμο¬ 
τομικού σχεδίου και εκτός ορίων οικισμών προϋφισταμένων του 
έτους 1923 περιοχή του παραλιακού τμήματος των κοινοτήτων 
Σκήτης, Σωτηρίτσας και Μελίβοιας (Ν. Λάρισας)». 9 


Διόρθωση σφάλματος στο από 13.1.92 Π.Δ. «έγκριση μεταφοράς 
συντελεστή δόμησης διατηρητέου ακινήτου που βρίσκεται εντός 
του ρυμοτομικού σχεδίου Αθηνών και ταυτόχρονης πραγματο¬ 
ποίησης αυτής».10 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 240 (1) 

Κήρυξη αναδασωτέας έκτασης 1.500 μ 2 στη θέση Βίδι κοιν. Εκκλη¬ 
σιών Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) Του άρθρου 41 παρ. I. 
β) Του άρθρου 38 απρ. I. 

4. Τις αριθ. 160417/8.7.1980 και 182447/24.9.1980 Διαταγές 
του Υπ. Γεωργίας. 

5. Την υπ’ αριθ. 125/5.2.92 πρόταση της Διεύθυνσης Δασών Πρέ¬ 
βεζας, για κήρυξη ως αναδασωτέας της αναφερομένης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα, με σκοπό την αποκατάσταση της δασικής 
βλάστησης που καταστράφηκε από παράνομη αποψίλωση την έκταση 
των 1.500 μ 2 που βρίσκεται στη θέση «Βίδι» περιφέρειας Κοινότητας 
Εκκλησιών του Νομού Πρέβεζας και προσδιορίζεται από τα στοχεία Α- 
Β-Γ-Δ-Α όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με Κοινοτικό Δάσος. 

Δυτικά: Με αναδασωτέα έκταση. 

Βόρεια: Με Κοινοτικό Δάσος. 

Νότια: Με αγρόκτημα ίδιου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 6 Φεβρουάριου 1992 

Ο Νομάρχης 
ΔΗΜ. ΤΣΙΑΜΑΚΗΣ 

Αριθ. 238 (2) 

Κήρυξη αναδασωτέας έκτασης 3.450 μ 2 στη θέση Φτέρη κοιν. Ριζών 
Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) Του άρθρου 41 παρ. I. 

β) Του άρθρου 38 απρ. I. 

4. Τις αριθ. 160417/8.7.1980 και 182447/24.9.1980 Διαταγές 
του ΐπ. Γεωργίας. 

5. Την υπ’ αριθ. 133/5.2.92 πρόταση της Διεύθυνσης Δασών Πρέ¬ 


βεζας, για κήρυξη ως αναδασωτέας της αναφερομένης στο θέμα εκτά- 
σεως, αποφασίζουμε: 

Κηρύσσουμε αναδασωτέα, με σκοπο την αποκατάσταση της δασικής 
βλάστησης που καταστράφηκε από παράνομη εκχέρσωαη την έκταση 
των 3.450 μ 2 που βρίσκεται στη θέση «Φτέρη» περιφέρειας Κοινότητας 
Ριζών του Νομού Πρέβεζας και προσδιορίζεται από τα στοχεία Α-Β-Γ- 
Δ-Α όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με κατεχόμενη Δημόσια έκταση και δασική έκταση. 

Δυτικά: Με αιγιαλό και δασική έκταση. 

Βόρεια: Με δασική έκταση και ρέμα. 

Νότια: Με δασική έκταση και αιγιαλό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 6 Φεβρουάριου 1992 

Ο Νομάρχης 
ΔΗΜ. ΤΣΙΑΜΑΚΗΣ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 99/12.2.1992 (3) 

Ανακοίνωση παρακαταθέσεως αποζημιώσεως για απαλλοτρίωση ακι¬ 
νήτων προς κατασκευή των προσβάσεων της γέφυρας του δρόμου 

Μοίρες - Πόμπια Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Σύμφωνα με τα άρθρα 7 και 8 του Ν.Δ. 797/1971 «περί αναγκαστι¬ 
κών απαλλοτριώσεων», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με τη 1431/30.11.1989 από¬ 
φαση του Νομάρχη Ηρακλείου για την κατασκευή των προσβάσεων της 
γέφυρας του δρόμου Μοίρες - Πόμπια. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
η οποία καθορίσθηκε με την αρ. 90/1991 απόφαση του Μονομ. Πρωτ. 
Ηρακλείου έχει παρακατατεθεί στο Γραφ. Παρ/κών Μοιρών. 

Σχετικά έχει εκδοθεί το αρ. 5590/27.12.1991 γραμμάτιο συστά- 
σεως παρακαταθήκης δρχ. 5.127.730 (πέντε εκατομμυρίων εκατόν εί¬ 
κοσι επτά χιλ. επτακοσίων τριάντα). 

Η αποζημίωση θα αποδοθεί στα πρόσωπα που θα αναγνωρισθούν δι¬ 
καιούχοι κατά τη νόμιμη διαδικασία. 

) 

Η ανακοίνωση αυτή να δημοσιευθεί στην Εφημερίδα της Κυβερνήσεως, 
Ηράκλειο, 12 Φεβρουάριου 1992 

Ο Νομάρχης 
ΣΤΡ. ΠΑΠΑΔΑΚΗΣ 

-♦—- 

Αριθ. 141 (4) 

Ανακοίνωση γενομένης Παρακατάθεσης αποζημίωσης γαιών, κτισμά- 

των κ.λπ. κατά τη διάνοιξη της οδού σύνδεσης του νέου Αερολιμένος 

Παραδείσιου Ρόδου με ανατολικές ακτές νήσου Ρόδου. 

Ο ΠΡΟΕΔΡΟΣ ΝΟΜΑΡΧΙΑΚΟΥ ΤΑΜΕΙΟΥ ΔΩΔ/ΣΟΥ 

Έχοντας υπόψη το Ν.Δ. 797/1971 φέρουμε σε γνώση των κατω¬ 
τέρω αναφερομένων: 

α) Των κεκτημένων ή αξιούντων δικαιώματα κυριότητας επί της 
αριθ. ΤΥ 4193/11.5.90 (ΦΕΚ 599/23.10.1990) αποφάσεως του 
Νομάρχου Δωδεκανήσου για την απαλλοτρίωση ακινήτων για τη διά¬ 
νοιξη της οδού σύνδεσης νέου Αερολιμένα Παραδείσιου Νήσου Ρόδου με 
ανατολικές ακτές της Νήσου Ρόδου. 

β) Των τυχόν επί των ακινήτων τούτων εγγεγραμμένων ενυποθήκων 
ή κατασχόντων δανειστών ή τρίτων διεκδικητών ότι δυνάμει της αριθ. 
1/1992 αποφάσεως του Μονομελούς Πρωτοδικείου Ρόδου καθορι- 
σθείσα τιμή για όλα τα ακίνητα κατετέθη στο Ταμείο Παρακαταθηκών 
και Δανείων της Δημόσιας Οικονομικής Υπηρεσίας Ρόδου εκδοθέντος 
προς τούτο του αριθ. 28759/13.2.92 Γραμματίου συστάσεως Παρα¬ 
καταθήκης του Γραφείου του Ταμείου Παρακαταθηκών και Δανείων 
της Δημόσιας Οικονομικής Υπηρεσίας Ρόδου συνολικού ποσού σαράντα 
ενός εκατομμυρίων εννιακοσίων πενήντα επτά χιλιάδων διακοσίων 
ογδόντα πέντε (41.957.285). 

Η αποζημίωση αυτή είναι αποδοτέα στους κατά Νόμο δικαιούχους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 12 Φεβρουάριου 1992 

Ο Πρόεδρος & Νομάρχης 
ΓΕΩΡΓ. ΧΑΡΑΛΑΜΠΟΠΟΥΛΟΣ 


ΠΟΛΕΟΔΟΜΙΑ 

ΑΝΑΚΟΙΝΩΣΕΙΣ 

(5) 

Ειδοποίηση για την παρακατάθεση αποζημιώσεως από την (αναγκα¬ 
στική απαλλοτρίωση οικοπεδικού τμήματος στην πόλη Θεσσαλονί- 

κης. 

Γνωστοποιείται σύμφωνα με το νόμο οτι η: Αγγελική σύζυγος Πέ¬ 
τρου Κανταρτζή, κάτοικος Θεσ/νίκης, παρακατάθεσε στο Ταμείο Πα¬ 
ρακαταθηκών και Δανείων (Υποκατάστημα θεσ/νίκης), υπέρ εκείνου 
που θα αναγνωριαθεί νόμιμα δικαιούχος λόγω προσκυρώσεως με την 
5950/1990 πράξη τακτοποιήσεως κΓ αναλογισμού της Δ/νσεως Πο¬ 
λεοδομίας θεσ/νίκης και επικυρώθηκε με την ΔΠ/ΤΑ οικ. 23145/ 
2118/90 απόφαση του Νομάρχη Θεσ/νίκης και ειδικότερα η άνω κα- 
ταθέτρια Αγγελική Κανταρτζή, ιδιοκτήτρια της Ιδιοκτησίας, το ποσό 
των 2.325.000 δρχ. λόγω προσκυρώσεως οικοπεδικού τμήματος της 
2 ιδιοκτησίας 77,50 τ.μ., εμφαινομένου με τα στοιχεία 1-2-3-10ερ-1 
με φερόμενο ιδιοκτήτη την Ασπασία Παγιάζη. Για το ποσό αυτό συντά¬ 
χθηκε το 498715/27.1.92 γραμμάτιο σύστασης παρακαταθήκης. Η 
τιμή μονάδος προσωρινής αποζημιώσεως για το προσκυρούμενο οικο- 
πεδικό τμήμα προσδιορίσθηκε με την 324/1991 απόφαση Μονομελούς 
Πρωτοδικείου θεσ/νίκης. Το παραπάνω γραμμάτιο κατετέθη στο συμ¬ 
βολαιογράφο Θεσ/νίκης Κυριάκο Ελευθεριάδη, συντάχθηκε δε η 
7694/29.1.82 πράξη του για το 498715/92 γραμμάτιο. 

(Αριθ. Διπλ. Δημ. Ταμ. Δ.Ε.Α. 9140903/19.2.92) 

Ο Πληρεξούσιος Δικηγόρος 
ΙΩΑΝΝΗΣ ΣΕΛΒΙΑΡΙΔΗΣ 

- +- 

(6) 

Ανακοίνωση παρακαταθέσεως αποζημιώσεως προσκυρωθείσης εκτά- 
σεως στα Ιωάννινα. 

Οι (α) Παύλος Τσιώνης του Κων/ντίνου και (β) Χριστίνα συζ. Παύ¬ 
λου Τσιώνη το γένος Γεωργίου Κοντογιώργου φέρουν εις γνώση του κε- 
κτημένου ή αξιούντος δικαιώματα κυριότητος επί της κατωτέρω μνη¬ 
μονευόμενης προσκυρωθείσης εκτάσεως προς διάνοιξη των ενταύθα 
οδών Μ. Αυγέρη και Σεφέρη, ως και των τυχόν επί ταύτης ενυποθήκων 
και κατασχόντων δανειστών ή τρίτων διεκδικητών, ανήκουσα στον εν 
συνεχεία αναφερόμενο εικαζόμενο ιδιοκτήτη και στο όνομα του οποίου 
έγινε η κατάθεση, για εφαρμογή του εγκεκριμένου σχεδίου πόλεως Ιω- 
αννίνων, σύμφωνα: 

α. Με την 11/5488/82 πράξη αναλογισμού της Δ/νσεως Τεχνικών 
Υπηρεσιών του Δήμου Ιωαννιτών, κυρωθείσα με την υπ’ αριθ. 182- 
129/83 απόφαση του Νομάρχη Ιωαννίνων και ανασυνταχθείσα με την 
υπ’ αριθ. 5/9820/1988 πράξη αναλογισμού, που κυρώθηκε με την 
υπ’ αριθ. 5050/88 απόφαση του Νομάρχη Ιωαννίνων. 

β. Με την υπ’ αριθ. 367/1989 απόφαση του Μονομελούς Πρωτοδι¬ 
κείου Ιωαννίνων, περί καθορισμού προσωρινής τιμής μονάδος αποζημι¬ 
ώσεως που κατέστη ήδη οριστική και τελεσίδικος, ότι κατετέθη στο Τα¬ 
μείο Παρακαταθηκών και Δανείων - Γραφείον Παρακαταθηκών Α’ Δη¬ 
μοσίου Ταμείου Ιωαννίνων - υπέρ του φερομένου ως δικαιούχου ιδιο¬ 
κτήτη το ακόλουθο ποσό, ήτοι: 

Δυνάμει του αριθ. 85809/27.12.91 γραμματίου συστάσεως παρα¬ 
καταθήκης κατετέθη στο παραπάνω Ταμείο Παρακαταθηκών ποσόν 
δρχ. ενός εκατομμυρίου επτακοσίων δέκα χιλιάδων (1.710.000) επ’ 
ονόματι του Σπυρίδωνος Ευστ. Νικολούζου (εκ παραδρομής στο ανω¬ 
τέρω γραμμάτιο συστάσεως παρακαταθήκης ανεγράφη το κύριο όνομα 
Νικόλαος αντί του ορθού Σπυρίδων) ή του τυχόν αναγνωρισθησομένου 
δικαστικώς ετέρου δικαιούχου, για την πλήρη αποζημίωσή του ως κυ¬ 
ρίου του προσκυρουμένου τμήματος ήτοι υπό στοιχεία 4-5-14-13-12-4 
εμβαδού 90 Μ 2 , όπως η αποζημίωση προσδιορίστηκε με την ως άνω 
υπ’ αριθ. 367/1989 απόφαση του Μονομελούς Πρωτοδικείου Ιωαννί¬ 
νων εις 19.000 δρχ. ανά Μ 2 . 

Το παραπάνω γραμμάτιο συστάσεως παρακαταθήκης κατετέθη εις 
τον εις Ιωάννινα και επί της οδού Ναπ. Ζέρβα αρ. 2 εδρεύοντα συμβο¬ 
λαιογράφο Ιωαννίνων Ιωάννη Κων. Λέντζαρη, συνταχθείσης της υπ’ 

αριθ. 25249/27.12.91 πράξεως καταθέσεως τούτου οτο όνομα του δι¬ 
καιούχου. 

(Αριθ. διπλ. του Δ' Δημ. Ταμ. Δ.Ο.Τ. Αθηνών 8462374/ 
19.2.92) 

Ιωάννινα, 6 Φεβρουάριου 1990 

Ο Πληρεξούσιος Δικηγόρος 
ΒΑΣΙΛΕΙΟΣ Λ. ΚΑΡΑΣΣΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 


Στο ΦΕΚ 770/Δ/5.11.91 όπου δημοσιεύθηκε το από 30.9.91 
Π.Δ. «έγκριση πραγματοποίησης μεταφοράς συντελεστή δόμησης σε 
ακίνητο που βρίσκεται εντός του ρυμοτομικού σχεδίου Δήμου Περιστε¬ 
ριού (Ν. Αττική)» στο άρθρο 1, παραγρ. 3, διορθώνεται το εσφαλμένο 
«α) Εμβαδόν οικοπέδου 614,14 τ.μ.» στο ορθό «α) Εμβαδόν οικοπέδου 
615,14 τ.μ.». 

(Από το ΤΠΕΧΩΔΕ) 

-♦- 


(8) 


Στο ΦΕΚ 37/Δ/17.1.92 όπου δημοσιεύθηκε το από 13.12.91 
Π.Δ. «έγκριση πραγματοποίησης μεταφοράς συντελεστή δόμησης σε 
ακίνητο που βρίσκεται εντός του ρυμοτομικού σχεδίου Δήμου Γλυφά¬ 
δας» στο άρθρο 1, 9ο στίχο, διορθώνεται το εσφαλμένο «... επί της οδού 

Πραξιτέλους αρ. 52, φερόμενο.» κλπ. στο ορθό «... επί της οδού Πρα- 

ξιτέλους 32, φερόμενο.κλπ. 

(Από το ΤΠΕΧΩΔΕ) 

-♦- 


( 9 ) 


Στο ΦΕΚ 750/Δ/29.10.91 όπου δημοσιεύθηκε το από 30.9.91 
Π.Δ. «Καθορισμός Ζώνης οικισμού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός εγκεκρι¬ 
μένου ρυμοτομικού σχεδίου και εκτός ορίοιν οικισμών προϋφισταμένων 
τού έτους 1923 περιοχή του παραλιακού τμήματος των κοινοτήτων 
Σκήτης, Σωτηρίτσας και Μελίβοιας (Ν. Λάρισας)», το κείμενο των άρ¬ 
θρων 3, 4 και 5 αυτού έχει δημοσιευτεί ανακατεμένο. 

Τα σωστά κείμενα είναι τα ακόλουθα: 

«Άρθρο 3 

I. Περιοχή με στοιχείο 1. 

1. Η περιοχή αυτή εκτείνεται κατά μήκος της παραλίας και περιλαμ¬ 
βάνει και δασικές εκτάσεις οι οποίες υπάγονται στις διατάξεις του ν. 
998/79 «περί προστασίας των δασών κλπ» (Α’ 289), 

2. Στην περιοχή αυτή που καθορίζεται ως περιοχή β' κατοικίας επι¬ 
τρέπεται η χρήση γενικής κατοικίας, σύμφωνα με το άρθρο 3 του από 
23.2.1987 π. δ/τος (Δ' 166) εκτός από τη χρήση με στοιχείο 10 του 
παραπάνω άρθρου (επαγγελματικά εργαστήρια χαμηλής όχλησης). 

3. α) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα. 

β) Για τις οργανωμένες τουριστικές κατασκηνώσεις (κάμπινγκς) το 
κατώτατο όριο αρτιότητας ορίζεται σε οκτώ (8) στρέμματα. 

γ) Κατά παρέκκλιση του παραπάνω εδαφίου α θεωρούνται άρτια και 
οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες όπως ορίζονται με τις διατάξεις της 
παρ. 2 του άρθρου 1 του από 24.5.1985 Π.Δ/τος (Δ 270). Η περέκ- 
κλιση αυτή δεν ισχύει για τις τουριστικές εγκαταστάσεις. 

4. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη επιτρεπόμενη συνολική επιφάνεια ορόφων κτιρίων κατοι¬ 
κίας: εκατόν είκοσι (120) τ.μ. 

β) Τα κτίρια τοποθετούνται σε απόσταση 20μ. από τις όχθες των ρε¬ 
μάτων. 

γ) Οι λοιποί όροι και περιορισμοί δόμησης των παραπάνω χρήσεων 


είναι αυτοί των διατάξεων του από 6.10.1978 π. δ/τος (Δ' 538) και 
του από 24.5.1985 π. δ/τος (Δ’ 270), όπως ισχύουν. 

II. Περιοχή με στοιχείο 2. 

1. Στην περιοχή αυτή περιλαμβάνονται: 

- Ζώνες προστασίας των ρεμάτων σε απόσταση 20 μ. από τις όχθες 
αυτών. 

- Γεωργική γη υψηλής παραγωγικότητας. 

- Δασικές εκτάσεις οι οποίες υπάγονται στις διατάξεις του ν. 998/ 
1979 «περί προστασίας των δασών κλπ.» (Α’ 289). 

2. Στην περιοχή αυτή επιτρέπονται οι χρήσεις: 

- αθλητικές εγκαταστάσεις μικρού μεγέθους 

- εγκαταστάσεις ημερήσιας αναψυχής (υπαίθρια καθιστικά, βρύσες, 
χώροι υγιεινής) 

- γεωργικές αποθήκες 

- φρεάτια 

- αντλιοστάσια 

- κατοικία με μεγίστη συνολική επιφάνεια ορόφων 100 τ.μ. 

- κτίρια κοινής ωφέλειας για ανάγκες της περιοχής κοινωφελείς 
εγκαταστάσεις 

- πρατήρια βενζίνης. 

3. α) Το κατώτατο όριο κατάτμησης και αρτιότητας των γηπέδων 
ορίζεται σε δέκα (10) στρέμματα. 

β) Κατά παρέκκλιση θεωρούνται άρτια και οικοδομήσιμα τα γήπεδα 
τα οποία κατά τη δημοσίευση του παρόντος διατάγματος έχουν εμβαδόν 
τέσσερα (4) στρέμματα. 

4. Συντελεστής δόμησης: πέντε εκατοστά (0,05). 

5. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 
(Δ' 538) και 24.5.1985 (Δ' 270) π. δ/των όπως ισχύουν. 

III. Γενικές διατάξεις: 

α) Επιτρέπεται η λειτουργία, συντήρηση και η επισκευή των εγκατα¬ 
στάσεων που υφίστανται και λειτουργούν νομίμως έστω και αν η χρήση 
τους δεν προβλέπεται από τις διατάξεις του παρόντος διατάγματος εφό¬ 
σον δεν πρόκειται για εγκαταστάσεις υψηλής ασυμβίβαστης προς την 
φυσιογνωμία της περιοχής. 

β) Οικοδομικές άδειες που έχουν εκδοθεί μέχρι τη δημοσίευση του 
παρόντος διατάγματος ή έχει υποβληθεί στην αρμόδια υπηρεσία ο πλή¬ 
ρης φάκελλος με τα απαραίτητα για την έκδοση της οικοδομικής αδείας 
στοιχεία μέχρι τη δημοσίευση του παρόντος διατάγματος εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

γ) Σε περίπτωση γηπέδου που εμπίπτει σε περισσότερες της μιας πε¬ 
ριοχές η αρτιότητα υπολογίζεται εφ’ ολοκλήρου του γηπέδου, τα κτίρια 
όμως κατασκευάζονται στην περιοχή στην οποία εμπίπτει κατά το με¬ 
γαλύτερο τμήμα του το γήπεδο και σύμφωνα με τη χρήση που επιτρέπε¬ 
ται στην περιοχή αυτή. 

Άρθρο 4 

Στα όρια της Ζ.Ο.Ε. δεν περιλαμβάνονται οι οικισμοί κάτω των 
2.000 κατοίκων των οποίων τα όρια καθορίζονται με απόφαση του Νο¬ 
μάρχη σύμφωνα με τις διατάξεις του από 24.4.1985 π. δ/τος (Δ' 
181). 


Άρθρο 5 

Ηισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

(Από το ΤΠΕΧΩΔΕ) 

- +- 


( 10 ) 


Στο ΦΕΚ 68/Δ/27.1.92 όπου δημοσιεύθηκε το από 13.1.92 Π.Δ. 
«έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών και ταυτόχρονης 
πραγματοποίησης αυτής» αντικαθίσταται το εσφαλμένο διάγραμμα, 
που δημοσιεύθηκε από το ορθό, που είναι το παρακάτω: 


(Από το ΤΠΕΧΩΔΕ) 

